Oʻzbekiston 2024-yilgi Yozgi Olimpiada oʻyinlarida. Oʻzbekiston 2024-yilgi Yozgi Olimpiada oʻyinlarida 90 nafar sportchi 75 ta yoʻllanmani qoʻlga kiritdi. Oʻzbekiston delegatsiyasi Fransiyaning Parij shahrida 26-iyul – 11-avgust kunlari boʻlib oʻtgan Yozgi Olimpiada oʻyinlarida sakkizinchi bor qatnashdi. 26-iyul kuni Yozgi Olimpiada oʻyinlarining ochilish marosimida Oʻzbekiston terma jamoasining bayroqdorlari boks boʻyicha Jahon chempioni Abdumalik Xalokov hamda Yozgi Osiyo oʻyinlarida qilichbozlik boʻyicha oltin va bronza medallar sohibasi Zaynab Dayibekova boshlab chiqishdi. Olimpiada sovrindorlari uchun mukofot puli quyidagicha: oltin medal uchun – 200 000 AQSh dollari; kumush medal – 100 000 AQSh dollari; bronza medali sohiblari – 50 000 AQSh dollari etib tasdiqlandi. Sportchilar va dasturlar soni. Quyida olimpiada oʻyinlariga yoʻllanma qoʻlga kiritgan sportchilar va dasturlar soni boʻyicha maʼlumot keltirilgan. Badiiy gimnastika. Kvalifikasiya bosqichida finalga chiqish uchun kuchli sakkizlikka kirish kerak. Dzyudo. Xalqaro dzyudo federasiyasi (IJF) Yozgi Olimpiadasi uchun saralash sikli yakunlanligini eʼlon qilib. Ular orasida Oʻzbekiston terma jamoasi ham oʻz tarixida ilk bor 12 ta (7 ta erkaklar, 4 ta ayollar va 1 aralash jamoaviy) yoʻllanmaga sazovor boʻldi va oʻzining eng yaxshi natijasini yangiladi. 29-iyun kuni Xalqaro dzyudo federatsiyasi (IJF) Yozgi Olimpiada oʻyinlarida ishtirok etuvchi sportchilar taqsimotini qayta shakllantirdi. Quvonarlisi, unda Oʻzbekiston terma jamoasi aʼzosi Shukurjon Aminova 57 kg vazn toifasida litsenziatlar qatoridan joy oldi. Futbol. Bir erkaklar jamoasi 18 nafar (4 ta zaxira) futbolchidan iborat. Bular: Kamondan otish. 2024-yil 25-iyul kuni saralash bosqichi boʻlib oʻtadi. Barcha 128 nafar sportchilar ishtirok etadi. Saralash bosqichi yakunlangach, kamonchilar saralash guruhida 1-oʻrindan 64-oʻringa (erkaklar va ayollar) joy oladi. Bu ochkolar erkaklar, ayollar va aralash jamoalar reytingi uchun ham ishlatiladi. Ogʻir atletika. Xalqaro ogʻir atletika federatsiyasi Olimpiada sikli yakunlariga koʻra Parij-2024 Yozgi Olimpiada oʻyinlarida ishtirok etadigan sportchilar roʻyxatini eʼlon qildi. Oʻzbekiston terma jamoasi aʼzolari Akbar Joʻrayev hamda Rigina Adashbayeva musobaqa ishtirokchilari qatoridan joy olishdi. Sport gimnastikasi. Barcha sportchilar koʻpkurashda qatnashish huquqini qoʻlga kiritadilar. Koʻpkurash boʻyicha kvalifikasiya natijalariga koʻra, eng yaxshi 24 nafar sportchi koʻpkurash finaliga, eng yaxshi 8 nafari esa individual mashqlar boʻyicha finalga yoʻl oladi. Velosport. Veloshosse boʻyicha Oʻzbekiston ayollar terma jamoasi jahon reytingi orqali Yozgi Olimpiada oʻyinlariga shosse dasturida 3 ta yoʻllanmaga ega boʻlgan. Terma jamoa murabbiylar shtabining qaroriga koʻra, Zabelinskaya guruh poygasi va shaxsiy vaqt uchun alohida start dasturlarida yurtimiz sharafini himoya qiladi. Guruh poygasi boshlanishi arafasida Oʻzbekiston terma jamoasi almashtirildi va Dmitriy Bocharov oʻrniga bugungi kunda jismoniy holati yuqoriroq boʻlgan Nikita Svetkov roʻyxatga olindi.